Лазар Лазаров разказа без да крие нищо за „пътя на любовта” и връзката си с кметицата на Златна ливада - БЛИЦ
Вчера в сутрешния блок на bTV Илия Запрянов, който е бивш зам.-ръководител на надзора на Лот 1 на "Марица", заяви, че на аутобана е бил построен  "път на любовта", при 22-и километър. Направи се отклонение за около 2-3 млн. лв. до село Златна ливада, за което няма обективна необходимост. По думите му това било извършено заради любовна афера между кметицата на селото и Лазар Лазаров.„Нещата, които говори Илия Запрянов, са пълни глупости. Тази жена, която е кмет на селото (Ирина Панева бел.ред), не я познавам. По никакъв начин не сме контактували с нея. Вчера разбрах за нейното съществуване. Да се хвърлят такива грозни обвинения, не го приемам за сериозно и морално”, отсече бившият шеф на АПИ пред bTV.  По думите му въпросният път го има в основния проект, бил обозначен за преминаване на селскостопанска техника.„Такъв подлез трябва да има и той е в основния проект. Цялата връзка, която е вътре, е в сервитута на проекта. След това служителите използват тази връзка, за да минават с колите си.  За този път не са давани допълнителни пари, защото той е част от магистралата. До селото и манастира не е трябвало да се асфалтира и там пътната агенция няма пръст”, каза още Лазар Лазаров.Той каза още, че с Илия Запрянов се е срещал два пъти. „Говорили сме си за извънземни и илюминати. Ще се срещнем с него в съда, за да защитя достойнството си”, категоричен бе той.